stanford-oval/wikipedia huggingface dataset:
แผลเก่า
เนื้อเรื่อง

ขวัญเป็นลูกชายนายเขียน ผู้ใหญ่บ้านบางกะปิ เรียมเป็นลูกสาวตาเรือง อยู่คลองแสนแสบ เรียมมีพี่ชายชื่อ เริญ น้องชายชื่อ รอด ตาเรืองแพ้คดีรุกที่นาที่ผู้ใหญ่เขียนฟ้องร้อง จึงเป็นอริกับผู้ใหญ่เขียนเสมอมา แต่ขวัญกับเรียมรักกัน และแอบไปมาหาสู่เพื่อแสดงความรักกันตลอดมา ขวัญสาบานต่อเจ้าพ่อไทรว่า จะรักและซื่อตรงต่อเรียมตลอดไป ขณะนั้น ครอบครัวเรียมตามมาพบ จึงจับเรียมกลับไป ล่ามเรียมไว้ไม่ให้ไปพบกับขวัญอีก ขวัญซึ่งคิดถึงเรียมก็ลักลอบมาหา ได้พบและทำร้ายจ้อย นักเลงซึ่งสนิทกับครอบครัวเรียมและหลงรักเรียมอยู่ ตาเรืองเห็นว่า จะห้ามปรามขวัญกับเรียมไม่ได้ จึงขายเรียมให้ไปเป็นคนใช้คุณนายทองคำ เศรษฐินีม่ายในบางกอก ด้วยราคาหนึ่งร้อยบาท
คุณนายทองคำเห็นเรียมหน้าตาน่ารักและละม้ายโฉมยง บุตรสาวที่เพิ่งตาย จึงเอ็นดูและเลี้ยงเรียมเหมือนลูก เรียมจึงมีชีวิตเหมือนผู้ดีอยู่ในบางกอก เรียมยังได้พบสมชาย ลูกของพี่ชายคุณนายทองคำ ซึ่งเป็นคนรักของโฉมยง สมชายก็เหมือนคุณนายทองคำที่เมื่อเห็นเรียมก็รักใคร่ คุณนายเห็นทั้งสองสมน้ำสมเนื้อกันก็ส่งเสริม แต่เรียมยังคงรักขวัญอยู่
สามปีผ่านไป ขวัญซึ่งไร้เรียมใช้ชีวิตเหมือนรอวันตายไปวัน ๆ เข้าใจว่า เรียมไปได้ดีในบางกอกจนลืมคนเคยรักคนนี้เสียแล้ว เวลานั้น นางรวย แม่ของเรียมป่วย เรียมจึงขออนุญาตคุณนายกลับบ้านเดิมเพื่อมาเยี่ยมไข้ นางรวยเมื่อลูกสาวมาหาได้ไม่นานก็สิ้นใจ เมื่อกลับมาแล้ว เรียมได้พบกับขวัญ และแสดงให้เขาเข้าใจว่า ยังรักกันไม่เสื่อมคลาย
หลังเสร็จงานศพนางรวย สมชายมาตามเรียมกลับบางกอก เพราะคุณนายทองคำล้มป่วยลงเช่นกัน เรียมสองจิตสองใจ ใจหนึ่งไม่อยากกลับเพราะรักขวัญ ใจหนึ่งก็คิดถึงอนาคตอันรุ่งโรจน์ที่บางกอก ขณะนั้น สมชายก็พร่ำพลอดรักเรียม ขวัญแอบมาได้ยินก็โกรธจนบ้าคลั่ง เข้าทำลายเรือที่คนทั้งนั้นจะใช้ไปบางกอก ผู้คนจึงออกติดตามจับขวัญ สมชายใช้ปืนยิงขวัญตาย เรียมจึงคว้ามีดของขวัญมาเชือดคอตัวเองตายตามขวัญไป
ภาพยนตร์ > ภาพยนตร์ แผลเก่า (2483)

ภาพยนตร์เรื่อง แผลเก่า ฉบับ พ.ศ. 2483 เป็นภาพยนตร์ฟิล์ม 35 มม. ขาวดำ พากย์สด สร้างโดย บูรพาศิลป์ภาพยนตร์ นำแสดงโดย สมพงษ์ จันทร์ประภา  และ อบเชย ชุ่มพันธ์ กำกับและประพันธ์เพลงประกอบโดยพรานบูรพ์ เพลงประกอบทีมีชื่อเสียงคือเพลงขวัญของเรียม ขับร้องโดย ส่งศรี จันทรประภา และเพลงเคียงเรียม, สั่งเรียม, ลำนำแผลเก่า
ภาพยนตร์ > ภาพยนตร์ แผลเก่า (2497)

ภาพยนตร์เรื่อง แผลเก่า ฉบับ พ.ศ. 2497 เป็นภาพยนตร์ฟิล์ม 16 มม.สีธรรมชาติ พากย์สด สร้างโดย บูรพาศิลป์ภาพยนตร์ กำกับโดย อรรถ อรรถไกวัลวที นำแสดงโดย ชีพ ชูพงษ์ (ท้วม ทรนง) และ พรทิพย์ โกศลมัชกิช เข้าฉายที่โรงภาพยนตร์เฉลิมกรุง ทำรายได้สามแสนบาท
ภาพยนตร์ > ภาพยนตร์ แผลเก่า (2520)

สำหรับบทความหลัก ดูที่ แผลเก่า (ภาพยนตร์ พ.ศ. 2520)
ภาพยนตร์เรื่อง แผลเก่า ผลงานกำกับของ เชิด ทรงศรี เป็นภาพยนตร์ฟิล์ม 70 มม.สีอีสต์แมน เสียงพากย์ในฟิล์ม สร้างโดย เชิดไชยภาพยนตร์ จัดจำหน่ายโดย สหมงคลฟิล์ม  นำแสดงโดย สรพงศ์ ชาตรี รับบท "ขวัญ", นันทนา เงากระจ่าง รับบท "เรียม" ร่วมด้วย ส. อาสนจินดา, ชลิต เฟื่องอารมย์, เศรษฐา ศิระฉายา และศรินทิพย์ ศิริวรรณ ถ่ายทำด้วยฟิล์ม 35 มม. ฉายครั้งแรกเมื่อวันที่ 24 ธันวาคม พ.ศ. 2520 ใช้คำโฆษณาหนังว่า "เราจักสำแดงความเป็นไทยต่อโลก"  เพลงประกอบเพิ่มจากเดิม คือ แสนแสบ ประพันธ์คำร้องโดย ชาลี อินทรวิจิตร ทำนองโดย สมาน กาญจนะผลิน ขับร้องโดย ไพรวัลย์ ลูกเพชร (ชรินทร์ นันทนาคร เคยขับร้องบันทึกแผ่นเสียง เมื่อ พ.ศ. 2503) เพลงอื่นๆ ได้แก่ ลำนำแผลเก่า ขับร้องโดย ทนงศักดิ์ ภักดีเทวา และ ไพรวัลย์ ลูกเพชร, กุหลาบสีเขียว ขับร้องโดย สวลี ผกาพันธ์
เนื่องจากเป็นเรื่องแนวย้อนยุค ในขณะที่ผู้สร้างส่วนใหญ่นิยมสร้างภาพยนตร์ร่วมสมัย จึงไม่มีตัวแทนจำหน่ายหรือสายหนังรายใดสนใจเลย แต่เมื่อออกฉาย ปรากฏว่าเป็นที่นิยม ทำรายได้สูงสุดในประเทศไทย  ภาพยนตร์ได้รับการต้อนรับจากคนดูหรือสังคมไทยอย่างเป็นประวัติการณ์ ได้รับรางวัลพระสุรัสวดี สาขาบทประพันธ์ยอดเยี่ยมและรางวัลเครื่องแต่งกายและแต่งหน้ายอดเยี่ยมจากการประกวดในประเทศ รวมทั้งโล่เกียรติยศภาพยนตร์ที่เชิดชูเอกลักษณ์ไทยยอดเยี่ยมจากพลเอกเกรียงศักดิ์ ชมะนันทน์ นายกรัฐมนตรีในขณะนั้น
พ.ศ. 2524 "แผลเก่า" ได้รับรางวัลกรังด์ปรีซ์จากการประกวดภาพยนตร์ในงาน Festival des 3 Continents เมืองน็องต์ ประเทศฝรั่งเศส
พ.ศ. 2541 "แผลเก่า" ได้รับเลือกจากหอภาพยนตร์และโทรทัศน์แห่งชาติของประเทศอังกฤษ (National Film and Television Archive) ร่วมกับนิตยสาร Sight and Sound ของสถาบันภาพยนตร์อังกฤษ (British Film Institute) และผู้กำกับภาพยนตร์และนักวิจารณ์ภาพยนตร์จากทั่วโลก ให้เป็น 1 ใน 360 ภาพยนตร์คลาสสิคของโลก โดยมีการประกาศผลเมื่อเดือนธันวาคม พ.ศ. 2544
พ.ศ. 2548 หอภาพยนตร์แห่งชาติ จัดตั้งโครงการ 100 ภาพยนตร์ไทยที่คนไทยควรดู ได้รับคัดเลือกให้เป็น 1 ใน 100 ภาพยนตร์ไทยที่คนไทยควรดู โดยจัดฉายวันที่ 1 กรกฎาคม พ.ศ. 2548 พร้อมกับภาพยนตร์เรื่องอื่นๆ ในโครงการ
พ.ศ. 2550 มูลนิธิหนังไทยร่วมกับหอภาพยนตร์แห่งชาติ นำผลงานภาพยนตร์ของเชิด ทรงศรี จำนวน 5 เรื่อง รวมทั้งแผลเก่า มาจัดฉายอีกครั้งในระหว่างวันที่ 21 – 30 กันยายน พ.ศ. 2550 เพื่อนำรายได้ไปจัดสร้างประติมากรรมขนาดเท่าตัวจริงของเชิด ทรงศรี เพื่อจัดแสดงที่พิพิธภัณฑ์ภาพยนตร์ไทย หอภาพยนตร์แห่งชาติ ศาลายา
พ.ศ. 2554 ภาพยนตร์เรื่องนี้ได้รับคัดเลือกให้เป็นภาพยนตร์ไทย 1 ในจำนวน 25 เรื่องที่ได้ประกาศขึ้นทะเบียนมรดกภาพยนตร์ของชาติ โดยหอภาพยนตร์แห่งชาติ
พ.ศ. 2561 หอภาพยนตร์แห่งชาติ ได้นำ "แผลเก่า" กลับมาฉายอีกครั้งในโครงการ "ทึ่ง....หนังโลก" ฉายในวันพฤหัสบดีที่ 20 กันยายน 2561 เวลา 20.00 น. ที่โรงภาพยนตร์สกาล่า ฉายด้วยระบบดิจิตอล DCP โดยหอภาพยนตร์ฯทำการบูรณะร่วมกับแลปฟิล์มที่ประเทศอิตาลี โดยต้นฉบับหนังดังกล่าว มาจากฟิล์มเนกาทีฟของคุณเชิดทรงศรี ซึ่งเคยมอบให้กับหอภาพยนตร์ตั้งแต่ปี 2531
ภาพยนตร์ > ภาพยนตร์ แผลเก่า (2557)

สำหรับบทความหลัก ดูที่ แผลเก่า (ภาพยนตร์ พ.ศ. 2557)
ละครโทรทัศน์

สำหรับละครโทรทัศน์ครั้งแรกทางช่อง 4 บางขุนพรหม ในปี พ.ศ. 2507 จัดโดยคณะนาฏศิลป์สัมพันธ์ กำกับโดย ทัต เอกทัต นำแสดงโดย กำธร สุวรรณปิยะศิริ, นันทวัน เมฆใหญ่, สมจินต์ ธรรมทัต, ชาลี อินทรวิจิตร, จำรูญ หนวดจิ๋ม, ทนงศักดิ์ ภักดีเทวา, เสริมพันธ์ สุทธิเนตร, ทัต เอกทัต, มารศรี อิศรางกูร ณ อยุธยา มีเพลงประกอบคือเพลงสั่งเรียม
ในปี พ.ศ. 2516 ละครโทรทัศน์ครั้งที่ 2 ออกอากาศทางสถานีวิทยุโทรทัศน์ไทยทีวีสีช่อง 3 (ไม่มีข้อมูลนักแสดงนำ)
ในปี พ.ศ. 2528 สุพรรณ บูรณะพิมพ์ ได้นำบทประพันธ์แผลเก่ามาสร้างเป็นละครโทรทัศน์ทางช่อง 3 พร้อมกับเรื่อง วิวาห์พระสมุทร บทพระราชนิพนธ์ละครร้องในพระบาทสมเด็จพระมงกุฎเกล้าเจ้าอยู่หัว แต่สุพรรณเสียชีวิตก่อนเมื่อวันที่ 16 ตุลาคม พ.ศ. 2528 ขณะที่กำลังเตรียมงานละคร
ในปี พ.ศ. 2531 ละครโทรทัศน์ครั้งที่ 3 ออกอากาศทางสถานีโทรทัศน์สีกองทัพบกช่อง 7 กำกับโดย ไพรัช สังวริบุตร ผลิตโดย ดาราวิดีโอ นำแสดงโดย บิณฑ์ บรรลือฤทธิ์, ชุติมา นัยนา, วีระยุทธ รสโอชา, มานพ อัศวเทพ, จุรี โอศิริ, วัชระ สิทธิกูล, เฉลิมพร พุ่มพันธ์วงศ์, สมพล กงสุวรรณ, จิระวดี อิศรางกูร ณ อยุธยา, เอกกวี ภักดีวงษ์, ศิรินภา สว่างล้ำ, เฉลา ประสพศาสตร์, จิตตรา จำเริญศักดิ์, ป๊อบ เกิดสกุล, ดำ สนามม้า, ประสงค์ แสไพศาล, แก้วใหญ่ หาทูล ในปีเดียวกันละครแผลเก่าได้รับรางวัลโทรทัศน์ทองคำ สาขาดารานำชายดีเด่น (บิณฑ์ บรรลือฤทธิ์) และรางวัลเมขลา สาขาผู้กำกับการแสดงละครดีเด่น (ไพรัช สังวริบุตร) และบทละครดีเด่น (ศัลยา)
ในปี พ.ศ. 2545 ละครโทรทัศน์ครั้งที่ 4 ออกอากาศทางสถานีวิทยุโทรทัศน์ไทยทีวีสีช่อง 3 สร้างโดย บรอดคาซท์ ไทย เทเลวิชั่น กำกับโดย วินัย ปฐมบูรณ์ นำแสดงโดย ธีรเดช วงศ์พัวพันธ์, เข็มอัปสร สิริสุขะ, สรพงศ์ ชาตรี, ชลิต เฟื่องอารมย์, เดือนเต็ม สาลิตุล, ธิตินันท์ สุวรรณศักดิ์, วัชรเกียรติ บุญภักดี, เขมสรณ์ หนูขาว, ธรรมศักดิ์ สุริยน, อรสา พรหมประทาน, ศิรินทรา นิยากร, วัฒนา ศรีอนันต์, สกี อังคูณ, อดิศร อินทะศรี, พันธ์ศักดิ์ วันเสาร์, ไกรศร พรสว่าง, ประยูร แซ่เฮง, ซาศิณี โดมกระจ่าง, พิษณุ จันทร์หอม, ถวิล คงทน
ละครเวที

ในปี พ.ศ. 2568 มีการนำแผลเก่ามาสร้างเป็นละครเวทีเป็นครั้งแรกและนำเสนอในรูปแบบของละครเพลงประเภทร้องทั้งเรื่อง (sung-through musical) ในชื่อ แผลเก่า เดอะ มิวสิคัล ผลิตโดยค่ายดรีมบ็อกซ์ จัดแสดงที่ เอ็มเธียเตอร์ ประพันธ์เพลงโดย ไกวัล กุลวัฒโนทัย, สุธี แสงเสรีชน, ภูดินันท์ ดีสวัสดิ์มงคล บทละครโดย ดารกา วงศ์ศิริ กำกับการแสดงโดย สุวรรณดี จักราวรวุธ นำแสดงโดย เขมวัฒน์ เริงธรรม, สยาภา สิงห์ชู, รัดเกล้า อามระดิษ, นนทิยา จิวบางป่า, มนตรี เจนอักษร, ธรรพ์ณธร ปาลกะวงศ์ ณ อยุธยา, ทรงสินธ์ ศิริคุณารัศม์, ดิษย์กรณ์ ดิษยนันทน์
รายชื่อนักแสดง

| ปี | พ> ศ. 2483 | พ> ศ. 2497 | พ> ศ. 2507 | พ> ศ. 2520 | พ> ศ. 2531 | พ> ศ. 2544 | พ> ศ. 2545 | พ> ศ. 2557 | พ> ศ. 2568 |
| --- | --- | --- | --- | --- | --- | --- | --- | --- | --- |
| รูปแบบ | ภาพยนตร์ 35 มม. ขาว-ดำ | ภาพยนตร์ 16 มม. สี | ละคร ช่อง 4 บางขุนพรหม | ภาพยนตร์ 70 มม. | ละคร ช่อง 7 | ภาพยนตร์ 35 มม. | ละคร ช่อง 3 | ภาพยนตร์ ดิจิตอล-DCP | ละครเวที เอ็มเธียเตอร์ |
| ชื่อเรื่อง | แผลเก่า | แผลเก่า | แผลเก่า | แผลเก่า | แผลเก่า  | ขวัญ-เรียม  | แผลเก่า | แผลเก่า | แผลเก่า เดอะ มิวสิคัล |
| ผู้กำกับ / ผู้สร้าง | บูรพาศิลป์ภาพยนตร์ โดย พรานบูรพ์ | อรรถ อรรถไกวัลวที | คณะนาฏศิลป์สัมพันธ์ | เชิด ทรงศรี | ไพรัช สังวริบุตร | สุทธากร สันติธวัช | วินัย ปฐมบูรณ์ | ม.ล. พันธุ์เทวนพ เทวกุล | ดรีมบ็อกซ์ |
| ไอ้ขวัญ | สมพงษ์ จันทร์ประภา | ชีพ ชูพงษ์ | กำธร สุวรรณปิยะศิริ | สรพงศ์ ชาตรี | บิณฑ์ บรรลือฤทธิ์ | นินนาท สินไชย | ธีรเดช วงศ์พัวพันธ์ | ชัยพล จูเลียน พูพาร์ต | เขมวัฒน์ เริงธรรม |
| อีเรียม | อบเชย ชุ่มพันธ์  | พรทิพย์ โกศลมัชกิช | นันทวัน เมฆใหญ่ | นันทนา เงากระจ่าง | ชุติมา นัยนา | ภัครมัย โปตระนันท์ | เข็มอัปสร สิริสุขะ | ดาวิกา โฮร์เน่ | สยาภา สิงห์ชู |
| คุณนายทองคำ |  |  |  | สุพรรณ บูรณะพิมพ์ | จุรี โอศิริ | กรรณิกา ธรรมเกษร | พิราวรรณ ประสพศาสตร์ | สินจัย เปล่งพานิช | รัดเกล้า อามระดิษ |
| ผู้ใหญ่เขียน (พ่อขวัญ) |  |  | เสริมพันธ์ สุทธิเนตร | ส. อาสนจินดา | มานพ อัศวเทพ | กิตติคุณ เชียรสงค์ | สรพงศ์ ชาตรี | พงษ์พัฒน์ วชิรบรรจง | มนตรี เจนอักษร |
| กำนันเรือง (พ่อเรียม) |  |  | ทัต เอกทัต | สุวิน สว่างรัตน์ | สมพล กงสุวรรณ | นิเวศน์ กันไทยราษฎร์ | ชลิต เฟื่องอารมย์ | ศักราช ฤกษ์ธำรงค์ | ธรรพ์ณธร ปาลกะวงศ์ ณ อยุธยา |
| พิศ, รวย, ทิม (แม่เรียม) |  |  | มารศรี อิศรางกูร ณ อยุธยา | ศรินทิพย์ ศิริวรรณ | จิตตรา จำเริญศักดิ์ | วิยะดา โกมารกุล ณ นคร | เดือนเต็ม สาลิตุล | ปานเลขา ว่านม่วง | นนทิยา จิวบางป่า |
ดูเพิ่ม

ตลาดน้ำขวัญ-เรียม
ขวัญของเรียม
แสนแสบ (เพลง)
แหล่งข้อมูลอื่น

รังสิมา กุลพัฒน์. (2539). "แผลเก่า: จากนวนิยายสู่ภาพยนตร์", วิทยานิพนธ์อักษรศาสตรมหาบัณฑิต, สาขาวิชาวรรณคดีเปรียบเทียบ บัณฑิตวิทยาลัย จุฬาลงกรณ์มหาวิทยาลัย.
ภาพยนตร์เรื่อง แผลเก่า (2497)
นันทนา เงากระจ่าง จากภาพยนตร์เรื่อง แผลเก่า (2520)
วัดแจ้ง (จังหวัดปทุมธานี)

สำหรับวัดแจ้งแห่งอื่น ดูที่ วัดแจ้ง
| วัดแจ้ง |
| --- | --- |

ที่ตั้ง: ตำบลสามโคก อำเภอสามโคก จังหวัดปทุมธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามโคก อำเภอสามโคก จังหวัดปทุมธานี มีที่ดินตั้งวัดเนื้อที่ 19 ไร่ 2 งาน 70 ตารางวา มีคลองวัดแจ้งผ่านทางด้านทิศเหนือ หน้าวัดอยู่ทางด้านทิศตะวันออก
วัดแจ้งสร้างเมื่อประมาณ พ.ศ. 2315 ในสมัยกรุงธนบุรี ได้รับพระราชทานวิสุงคามสีมาเมื่อวันที่ 25 พฤษภาคม พ.ศ. 2317 เขตวิสุงคามมากว้าง 14 เมตร ยาว 26 เมตร ด้านการศึกษา เปิดสอนพระปริยัติธรรมตั้งแต่ พ.ศ. 2496 หม่อมราชวงศ์หญิงพุ่ม วัชรีพงษ์ สันนิษฐานว่าได้บูรณะขึ้นในสมัยกรุงธนบุรีหรือสมัยรัตนโกสินทร์ตอนต้น ปรากฏจากหลักฐานว่า เจ้าซัวสุน ได้นำธิดาไปถวายพระบาทสมเด็จพระพุทธเลิศหล้านภาลัย ซึ่งธิดามีความสามารถในการตีระนาดได้ไพเราะ จึงได้พระราชทานนามว่า เจ้าน้อยระนาด ท่านได้ลงเรือหนีทัพพม่ามากับพวกมาตามลำน้ำเจ้าพระยาในเวลากลางคืน จนมาสว่างที่อำเภอสามโคก ตรงกับวัดแจ้งในเวลานี้ และได้จอดเรือพักผ่อนอยู่ที่ริมตลิ่ง กล่าวกันว่า ได้เจอดินกลายเป็นทองตรงวัดแจ้ง จึงตั้งใจว่า เมื่อตั้งหลักฐานมั่นคงแล้วจะมาสร้างวัดที่นี่
ภายในวัดมีอาคารเสนาสนะต่าง ๆ ดังนี้ อุโบสถกว้าง 8 เมตร ยาว 19 เมตร สร้างเมื่อ พ.ศ. 2470 กุฎิสงฆ์จำนวน 6 หลัง เป็นอาคารไม้ทรงไทย หอสวดมนต์ และศาลาการเปรียญ ปูชนียวัตถุมีพระประธานในอุโบสถสร้างด้วยศิลาแลง เป็นศิลปะสุโขทัย หน้าตักกว้าง 2.33 เมตร ปางมารวิชัย ตู้ของเก่าสำหรับใส่พระพุทธรูปบูชาอยู่ที่หอสวดมนต์ และพระแก้ว 1 องค์
พม่าตอนบน

อังกฤษแบ่งเขตปกครองอาณานิคมในพม่าออกเป็นสามภูมิภาค ได้แก่ พม่าตอนบนสีส้ม พม่าตอนล่างสีชมพู และพื้นที่ชายแดนสีเขียว (ณ ปี พ.ศ. 2428)
พม่าตอนบน (อังกฤษ: Upper Burma; พม่า: အထက်မြန်မာပြည်) บางครั้งเรียก พม่าแท้ (Real Myanmar) เป็นพื้นที่ทางภูมิศาสตร์ของพม่า ครอบคลุมบริเวณมัณฑะเลย์และรอบนอก (ปัจจุบันคือภาคมัณฑะเลย์, ภาคซะไกง์ และภาคมะกเว) และอาจกล่าวอย่างกว้าง ๆ โดยรวมรัฐกะชีนและรัฐฉานไว้ด้วย
ในภาษาพม่า ประชาชนที่มาจากพม่าตอนบนมักเรียกว่า อะญาต้า (အညာသား) ในขณะที่ประชาชนที่มาจากพม่าตอนล่างจะเรียกว่า เอาะต้า (အောက်သား)
บริเตนนำชื่อนี้มาใช้เพื่ออ้างถึงพื้นที่ตอนกลางและตอนเหนือของพม่า หลังจากสิ้นสุดสงครามอังกฤษ–พม่าครั้งที่สอง ใน พ.ศ. 2395 ดินแดนพม่าตอนล่างถูกจักรวรรดิบริติชยึด ขณะที่พม่าตอนบนยังคงเป็นอิสระ ภายใต้การปกครองของอาณาจักรโก้นบอง จนกระทั่งสิ้นสุดลงหลังสงครามอังกฤษ–พม่าครั้งที่สาม พ.ศ. 2428 พม่าตอนบนในประวัติศาสตร์มักเป็นที่รู้จักกันในฐานะอาณาจักรของชาวพม่า เพราะประชากรส่วนใหญ่เป็นชาวพม่า (ในขณะที่พม่าตอนล่างเป็นที่มั่น และศูนย์กลางประวัติศาสตร์ของชาวมอญจนถึงพุทธศตวรรษที่ 24) ในขณะที่พื้นที่บริเวณพรมแดนตามที่รัฐบาลอาณานิคมกำหนดไว้ได้แก่พื้นที่ของชนกลุ่มน้อย เช่น รัฐกะชีน รัฐฉาน
ความแตกต่างระหว่างพม่าตอนบนกับพม่าตอนล่างยังมีอยู่ในบางหน่วยงานของรัฐบาล (เช่น กระทรวงศึกษาธิการของพม่า มีหน่วยงานที่ได้รับมอบหมายให้ประจำที่พม่าตอนบน และพม่าตอนล่าง) และหนังสือพิมพ์บางฉบับมีความแตกต่างกันในพม่าตอนบนและตอนล่าง เช่นในหนังสือพิมพ์ เดอะเมียนมาไทม์ แต่โดยส่วนใหญ่มักกล่าวถึงเหตุการณ์ และข่าวในพม่าตอนบนเป็นหลัก ในแง่ของความแตกต่างทางด้านภาษาศาสตร์มีความแตกต่างเล็กน้อย ระหว่างภาษาพม่าที่พูดในพม่าตอนบนกับตอนล่าง โดยเฉพาะอย่างยิ่งในการเลือกคำศัพท์ (เช่นศัพท์เกี่ยวกับเครือญาติที่แยกกันระหว่างครอบครัวทางแม่และทางพ่อ ซึ่งไม่มีการพูดในพม่าตอนล่าง) อย่างไรก็ตามภาษาพม่ามีผู้พูดทั่วไปตามเขตแม่น้ำอิรวดี รวมถึงบริเวณสามเหลี่ยมปากแม่น้ำอิรวดีและเขตชายฝั่งพม่าตอนล่าง
ดูเพิ่ม

พม่าตอนล่าง
พระเจ้าสการะวุตพี

| พระเจ้าสการะวุตพี> กษัตริย์แห่ง อาณาจักรหงสาวดี |
| --- | --- |
ครองราชย์: ค.ศ. 1526–1539
ก่อนหน้า: พญารามที่ 2
ถัดไป: สิ้นสุดอาณาจักรหงสาวดี

ประสูติ: ค.ศ. 1511 พะโค
สวรรคต: ค.ศ. 1539
คู่อภิเษก: พระนางมี่นคองแมดอ
ราชวงศ์: อาณาจักรหงสาวดี
พระราชบิดา: พญารามที่ 2
ศาสนา: พุทธเถรวาท
พระเจ้าสการะวุตพี (พม่า: သုရှင်တကာရွတ်ပိ, ออกเสียง: [θṵ.ʃɪ̀ɰ̃ də.ɡà.jʊʔ.pḭ] ตุชีนดะกายุปิ; ค.ศ. 1511–1539) พงศาวดารมอญพม่าเรียกว่าพระเจ้าพะธิโรราชา เป็นพระเจ้าหงสาวดีพระองค์ที่ 18 และพระองค์สุดท้ายแห่งอาณาจักรหงสาวดีในพม่าระหว่าง ค.ศ. 1526 ถึง 1539 พระองค์ขึ้นสืบราชบัลลังก์เมื่อพระชนมายุเพียง 15 พรรษา รัชสมัยของพระองค์ตรงกับช่วงอาณาจักรหงสาวดีของชาวมอญที่เคยยิ่งใหญ่เริ่มเสื่อมอำนาจลง และพระองค์ไม่เคยปกครองให้ขุนนางเกรงกลัวในอีก 13 ปีต่อมา เนื่องจากกษัตริย์หนุ่มอย่างพระเจ้าสการะวุตพีไร้ประสบการณ์และความสามารถทำให้อาณาจักรหงสาวดีที่สถาปนาตั้งแต่ ค.ศ. 1287 เสียให้แก่อาณาจักรเล็ก ๆ อย่างอาณาจักรตองอูของชาวพม่า
พระราชประวัติ

พระเจ้าสการะวุตพีประสูติเมื่อ ค.ศ. 1511 ที่กรุงหงสาวดี เป็นพระราชโอรสพระองค์ใหญ่ในพญารามที่ 2 (ဗညားရံ บะญ่ายาน) กษัตริย์พระองค์ที่ 17 มีพระราชอนุชาคือสมิงทอ (သမိန်ထော ตะเมนทอ) พระเจ้าสการะวุตพีขึ้นสืบราชบัลลังก์ต่อจากพระราชบิดาเมื่อพระชนมายุเพียง 15 พรรษา ซึ่งพญารามที่ 2 พระราชบิดานั้นเป็นกษัตริย์ที่ไม่ได้รับความนิยมจากประชาชน
เพราะการขาดสภาวะผู้นำของพระเจ้าสการะวุตพีเป็นการเปิดโอกาสให้พระเจ้าตะเบ็งชะเวตี้ ยุวกษัตริย์จากอาณาจักรตองอู อาณาจักรเล็ก ๆ ซึ่งตั้งอยู่ทางเหนือและขุนศึกคู่พระทัยของพระองค์อย่างบุเรงนอง กรีธาทัพลงมาโจมตีอาณาจักรหงสาวดีถึง 3 ครั้งคือ ค.ศ. 1534, 1537 และ 1538 โดยเฉพาะใน ค.ศ. 1538 พระเจ้าสการะวุตพีขาดแม่ทัพที่มีความสามารถและพระองค์ไม่มีพระทัยที่จะสู้รบรวมถึงสอพินยา (စောဗညား ซอบะญ่า) เจ้าเมืองเมาะตะมะ ผู้เป็นพระเทวัน (พี่เขย) มิได้ส่งกำลังทหารมาช่วยจึงหนีไปพึ่งเมืองแปร ซึ่งขณะนั้นปกครองโดยพระเจ้านรปติ (နရပတိ นะระปะติ) หรือในนวนิยายเรื่องผู้ชนะสิบทิศเรียก พระเจ้านรบดี ผู้เป็นพระเทวัน (พี่เขย) อีกพระองค์หนึ่ง ในที่สุดตองอูก็เข้ายึดหงสาวดีได้โดยไม่เสียเลือดเนื้อทำให้อาณาจักรหงสาวดีของชาวมอญที่รุ่งเรืองมากว่า 252 ปีต้องล่มสลายลง พระเจ้าสการะวุตพีได้เสด็จไปยังเมืองแปรเพื่อให้พันธมิตรอย่างเมืองแปรและรัฐฉาน ช่วยกู้ราชบัลลังก์ของพระองค์คืนมาแต่ได้รับการปฏิเสธ พระองค์จึงออกจากเมืองแปรไปพร้อมกับทหารจำนวนหนึ่งเข้าสู่เขตสามเหลี่ยมปากแม่น้ำอิรวดี เพื่อรวบรวมช้างศึกและไพร่พล ใกล้เมืองมะอูบีน แต่พระเจ้าสการะวุตพีก็ประชวรและสวรรคตลงกะทันหัน
หลังจากพระเจ้าสการะวุตพีสวรรคตแล้วสอพินยาได้ประกาศเอกราชและตั้งตนเป็นพระเจ้าเมาะตะมะ กระทั่งพ่ายแพ้และถูกสังหารโดยกองทัพตองอูเมื่อ ค.ศ. 1541 เป็นอันสิ้นสุดสงครามตองอู–หงสาวดี ที่กินเวลายาวนานถึง 7 ปี หลังการสวรรคตของพระเจ้าตะเบ็งชะเวตี้ใน ค.ศ. 1550 สมิงสอตุตและสมิงทอได้ตั้งตนเป็นกษัตริย์ของชาวมอญ แต่ในที่สุดสมิงทอก็ถูกไล่ล่าและสังหารโดยกองทัพตองอูภายใต้การนำของพระเจ้าบุเรงนองที่ขึ้นสืบราชบัลลังก์ต่อจากพระเจ้าตะเบ็งชะเวตี้เมื่อ ค.ศ. 1552
เอกชัย ศรีวิชัย

บทความนี้เกี่ยวกับนักร้องลูกทุ่งชาวไทย สำหรับความหมายอื่น ดูที่ ศรีวิชัย (แก้ความกำกวม)
| เอกชัย ศรีวิชัย |
| --- | --- |
เกิด: บุญรอบ ศรีวิชัย 10 กันยายน พ.ศ. 2505 (62 ปี)   อำเภอท่าศาลา จังหวัดนครศรีธรรมราช
บิดา: ลั่น ศรีวิชัย
มารดา: เรียง   ศรีวิชัย
อาชีพ: นักร้อง นักแสดง ผู้กำกับหนัง นายหนังตะลุง มโนราห์ พิธีกร
สังกัด: บ๊อกซิ่งซาวด์ M Star พีจีเอ็ม.ท็อปไลน์มิวสิคบ้านเพลงเอก 
ชมรมวิจารณ์บันเทิง: นักแสดงนำชายยอดเยี่ยม พ.ศ. 2559 - เทริด 
ฐานข้อมูล
IMDb
ThaiFilmDb
เอกชัย ศรีวิชัย ชื่อเล่น เอก , รอบ , แคว็ด เป็นนักร้อง นักแสดง ผู้กำกับหนัง ชาวไทย เป็นชาวอำเภอท่าศาลา จังหวัดนครศรีธรรมราช เป็นเจ้าของเพลง "หมากัด" และ ''พี่มีแต่ให้'' อันโด่งดัง นอกจากนี้เขายังมีผลงานแสดงภาพยนตร์อีกหลายเรื่อง รวมถึงเป็นผู้กำกับหนัง และเป็นผู้ก่อตั้งวงศรีวิชัยโชว์
ประวัติ

เมื่อตอนที่แม่ตั้งท้องอยู่ นำโชคสู่ครอบครัว ถูกหวยบ่อย จึงมีชื่อว่า "บุญรอบ" ชีวิตในวัยเด็กมีความลำบาก รับจ้างกรีดยาง ถางหญ้า รับจ้างทำนา ปลูกพริก เก็บข้าว ไม่มีเงินซื้อแม้แต่ชุดลูกเสือ เลยไม่ได้ศึกษาต่อระดับมัธยม จึงเอาวัดเป็นที่พึ่งเลยไปอาศัยกับพระครูบรรจบ ขันฺติพโล ณ วัดกุฎิแคสูง ต.ท่าเรือ อ.เมืองนครศรีธรรมราช จ.นครศรีธรรมราช และท่านพระได้เห็นว่าตัวของเอกชัยเด็กคนนี้ว่าชอบหนังตะลุงในคืนหนึ่งทางวัดจัดงานได้มีมหรสพมากมายและมีหนังตะลุงคณะ ครวญ แสงแก้ว มาแสดงในวัดจึงได้นำเอกชัยไปฝากตัวเป็นศิษย์กับหนังครวญแสงแก้วเมื่อได้ตามดูและเป็นทั้งลูกคู่ให้อาจารย์พอเริ่มคิดว่าแสดงได้เลยจึงขอลาอาจารย์ครวญมาตั้งคณะเป็นของตัวเองโดยใช้ชื่อ "หนังกวี ศิษย์ครวญแสงแก้ว" แต่แสดงได้ไม่นานนักต้องหยุดตัวลงเพราะยุคนั้นเศรษฐกิจย่ำแย่และหนังตะลุงเสื่อมสุดขีด และจึง
เข้ามาเป็นบ๋อยในตัวเมือง และสมัครเป็นภารโรง แล้วเรียนต่อจนจบ ม.ศ.5 จาก ร.ร.การศึกษาผู้ใหญ่เสมาเมืองนครศรีธรรมราชแต่ด้วยที่ความอยากเป็นนักร้อง จึงหัดร้องเพลงด้วยตัวเอง จากนั้นเข้ากรุงเทพฯ ทำงานเป็นบ๋อยและร้องเพลงเป็นอาชีพเสริมตามร้านอาหาร ส่งเสียตัวเองเข้าเรียนต่อมหาวิทยาลัยรามคำแหง จนจบปริญญาตรี รัฐศาสตรบัณฑิต
เอกชัยเริ่มอาชีพนักร้อง โดยการร้องเพลงที่ห้องอาหารปูเป้ แต่ประมาณปี 2527 ขณะที่เขาร้องเพลงที่ปาลาติโน่ ย่านถนนจรัญสนิทวงศ์ ครูชวนชัย ฉิมพะวงศ์ ครูเพลงชื่อดังได้เข้ามาทำธุระที่ร้านอาหาร เกิดติดใจน้ำเสียง เห็นว่าเขามีเสียงแปลก จึงได้เรียกทำความรู้จัก โดยต่อมาได้ร่วมทำงานกับครูชวนชัย ฉิมพะวงศ์ ทำมาสเตอร์เพลง แต่ไม่ค่อยได้รับความสนใจเท่าใด แต่เมื่อมีบริษัทหนึ่งสนใจ รับมาสเตอร์ไปแต่อีก 4-5 วันบริษัทก็ปิด มาสเตอร์จึงตกอยู่กับบริษัทดังกล่าว ทั้ง 2 คนจึงต้องมาทำมาสเตอร์ใหม่ โดยมีเพลง “พี่นี้มีแต่ให้” รวมอยู่ด้วย จนได้ห้างเมโทรของนายห้างวรชัย ธรรมสังคีติมารับมาสเตอร์ไป ออกผลงานชุด พี่นี้มีแต่ให้ ในชื่อตอนนั้นว่า "เอกชัย ฉิมพะวงศ์" ก็ประสบความสำเร็จดี หลังจากนั้นคุณพ่อได้มาเสียชีวิตลงอย่างกระทันหันและจึงกลับมาอยู่เป็นเพื่อนคุณแม่ที่ท่าศาลางานร้องเพลงเลยหยุดลง หลังจากนั้นกลับมาร้องเพลงจึงได้ออกผลงานอัลบั้มชุดที่ 2 ต่อมาเอกชัยแยกออกมาอยู่กับห้างสรรเสริญ รุ่งเสรีชัย และร่วมเดินสายทำวงไปกับอาภาพร นครสวรรค์ , จันทรา ธีรวรรณ , ยิ่งยง ยอดบัวงามและเด่นชัย สายสุพรรณ โดยเปลี่ยนชื่อมาเป็นเอกชัย ศรีวิชัย และผลิตผลงานออกมา
ปี พ.ศ. 2537 ถือเป็นช่วงชีวิตที่ตกต่ำของเอกชัย ต้องกลับไปร้องเพลงที่บ้าน เอกชัยได้แนวคิดนำตัวหนังตะลุงมาร้องเพลงจึงได้นำตัวตลก "ตาหนูนุ้ย" มาร้องผลงานเพลงชุดแรกที่ทำให้ประสบผลสำเร็จคือ ชุด ผัวน้องพร ใช้ชื่อหนูนุ้ย ศรีวิชัย และชุดที่สอง ชาลาล่าขวัดด้องเปลา ชุดที่สาม พกมีด ได้สวมวิญญาณตาหนูนุ้ยโดยเอกชัยศรีวิชัยและเกิดวงดนตรีใช้ชื่อว่าหนูนุ้ยศรีวิชัย หลังจากนั้นได้นำเพลงพื้นบ้านมาทำเป็นเพลง "หมากัด" ในผลงานชื่อชุดลายไทยขึ้นมา เป็นเพลงที่มาจากเพลงฉ่อย-เพลงอีแซว ทำให้เอกชัยโด่งดังมาจากเพลงนี้ ในช่วงปี 2538 จนถึงปี 2539 ขายได้ถึง 2 ล้านชุด จากนั้นได้เกิดวงศรีวิชัยโชว์ เป็นวงดนตรีแนวส่งเสริมศิลปะวัฒนธรรมภาคใต้ เอกชัย ศรีวิชัย ยังเป็นบุคคลที่อยู่เบื้องหลังความสำเร็จของนักร้องลูกทุ่งดังจากภาคใต้หลายคน เช่น ดวงจันทร์ สุวรรณี หลวงไก่ และเจี๊ยบ เบญจพร บัญญัติ สุวรรณแว่นทอง
ผลงานการแสดง > ละครโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2532 | โกมินทร์ | ช่อง 7 | โกเมศ |  |
| 2535 | โม่งป่า | ช่อง 7 |  |  |
| 2537 | มิติมหัศจรรย์ | ช่อง 7 | เจษฎา |  |
| 2538 | เกราะเพชรเจ็ดสี | ช่อง 7 | สุริยวงศ์เทวัญ (ง่อย) |  |
| 2538 | มนต์รักลูกทุ่ง | ช่อง 7 |  |  |
| 2544 | อะเมซิ่งโคกเจริญ | ช่อง 3 |  |  |
| 2552 | กำนันอี๊ด | ช่อง 7 |  |  |
| 2553 | มนต์รักลูกทุ่ง | ช่อง 3 |  |  |
| 2557 | ลิเก๊ ลิเก | ช่อง 5 | กำจาย |  |
| 2557 | หมัดเด็ดเสียงทอง | ช่อง 9 |  |  |
| 2558 | มือปราบกุ๊กกุ๊กกู๋ | ช่องวัน 31 |  | รับเชิญ |
| 2559 | มนต์รักสองฝั่งคลอง | พีพีทีวี | เสี่ยสุชาติ |  |
| 2559 | สาวน้อยร้อยล้าน | ช่อง 3 |  | รับเชิญ |
| 2560 | ที่หนี้มีรัก | ช่อง 3 | คำ |  |
| 2560 | เงาอาถรรพ์ | ช่อง 8 | โพน / พระ |  |
| 2566 | ไมโครโฟนม่วนป่วนรัก | ช่องวัน 31 | อดิศร วันละ (ศร) |  |
ผลงานการแสดง > ละครซิทคอม

หมัดเด็ดเสียงทอง Season 3 รับบทเป็น ยาหยี ร่วมด้วย ไผ่ พงศธร,ตั๊กแตน ชลดา,อาทิตรา บริสุทธิ์ (ลิช่า เจลิซ),ไมค์ ภิรมย์พร,ศิริพร อำไพพงษ์,ต่าย อรทัย,เอิร์น สุรัตน์ติกานต์,หญิงลี ศรีจุมพล,จุมพล ทองตัน,สนธยา ชิตมณี,ศุภณัฐ เฉลิมชัยเจริญกิจ,เจมส์ ชินกฤช,มีนนา ศุภประภัสสร,อติรุจ กิตติพัฒนะ และนักแสดงอีกมากมาย (2558)
ผลงานการแสดง > ภาพยนตร์

แว่วเสียงแคน (2537)
อำแดงเหมือนกับนายริด (2537)
มนต์เพลงนักเลงบ้านนอก (2537)
เพลงรักเกมส์ชีวิต (2537)
เพลงรักพิณ แคน ซอ (2537)
เพลงรักบ้านนาสัญญารัก (2541)
อะเมซซิ่งโคกเจริญ (2544)
มนต์เพลงลูกทุ่ง เอฟ.เอ็ม. (2545)
ฟอร์มาลินแมน รักเธอเท่าฟ้า (2547)
หอแต๋วแตก (2550)
เหยิน เป๋ เหล่ เซมากูเตะ (2550)
หอแต๋วแตก แหกกระเจิง (2552)
หอแต๋วแตกแหวกชิมิ (2554)
หอแต๋วแตกแหกมว๊ากก (2555)
รวมพลคนลูกทุ่งเงินล้าน (2556)
สัญญาคิมหันต์ (2557)
หอแต๋วแตกแหกนะคะ (2558)
เทริด (2559)
นายไข่เจียวเสี่ยวตอร์ปิโด (2560)
ฮักแพง (2561) (รับเชิญ)
โนราห์ (2561)
หอแต๋วแตก แหกต่อไม่รอแล้วนะ (2561)
ขุนบันลือ (2561)
บอดี้การ์ดหน้าหัก (2562)
พจมาน สว่างคาตา (2563)
มนต์รักดอกผักบุ้ง เลิกคุยทั้งอำเภอ (2563)
สีดา ตำนานรักโลงคู่ (2564)
อีหล่าเอ๋ย
มนต์รักวัวชน
สะพานรักสารสิน (2565)
เหมรฺย(2567)
ผลงานการแสดง > ผลงานกำกับการแสดง

เทริด (2559)
โนราห์ (2561)
มนต์รักดอกผักบุ้ง เลิกคุยทั้งอำเภอ (2563)
สีดา ตำนานรักโลงคู่ (2564)
อีหล่าเอ๋ย (2564)
มนต์รักวัวชน (2565)
สะพานรักสารสิน (2565)
เหมรฺย บน บาน สาป แช่ง (2567)
ผลงานการแสดง > ผลงานการแสดงหนังตะลุง

แก้วกำพร้า (2533)(รับเชิญ) (ห้างเทปมิวสิค)
แม่เลี้ยงใจโหด(2533)
หัวอกแม่ (2534)(คอนเสิร์ตหนังตะลุง) (ห้างเทปมิวสิค)
ยอดสตรี (2535) (บ้านชวนมิวสิค)
น้ำใจแม่ (2539) (เซ้าท์โฟร์แทรค)
ยอดสตรี (2545) (โฟร์เอส)
ผู้กองยอดรัก (2546) (บ้านเพลงเอก)
น้ำใจแม่ (2547) (โฟร์เอส)
สรรพลีหวน (ฮาหลังโรง) (2549) (บ้านเพลงเอก)
เทพบุตรคนยาก (2549) (คอนเสิร์ตหนังตะลุง) (ห้างเทปมนต์เพลง)
โลกอลวน คนอลเวง (2550) (บ้านเพลงเอก)
คู่ดีคู่บอด 2009 (2552) (บ้านเพลงเอก)
คู่ดีคู่บอด ยอดทูน 2011 (2554) (บ้านเพลงเอก)
แม่ (2555) (บ้านเพลงเอก)
คนอลเวง (2555) (ห้างเทปมนต์เพลง)
คอนเสิร์ต > คอนเสิร์ตศรีวิชัยโชว์

หนูนุ้ยศรีวิชัย 2539 (2539)
สาวผมแดง (2540)
ลูกทุ่งลายไทย (2541)
ศรีวิชัยโชว์ 2542 (2542)
จิตลีลา ลังกาสุกะ (2542)
จินตภาพ กำเนิดมโนราห์ (2542)
วัฒนธรรมไทย 4 ภาค (2543)
วัฒนธรรมไทย 4 ภาค ตอน 2 (2544)
สี่แผ่นดิน (2545)
เอกชัยล้อเลียนคนดัง (2545)
คนเชิดหนัง (2546)
เอกชัยไทยแลนด์ แดนวัฒนธรรม (2547)
รักคุณเท่าฟ้า (2548)
มนต์รักปักษ์ใต้ (2549)
พี่นักร้อง น้องโนราห์ (2549)
แผ่นดินแม่ ภาค1 (2550)
แผ่นดินแม่ ภาค2 (2550)
7 อัศจรรย์โชว์ (2551)
เสน่ห์ดนตรีเวทีใต้ (2551)
อลังการล้าน 7 (2552)
พาพี่คนดีมาฝากแม่ (2552)
7 ตำนานอลังการโชว์ (2553)
อลังการงานช้าง (2553)
เอกชัยท้ากัด หรอยจังอลังการงานช้าง (2553)
ล้านเจ็ด 11 แสน (2554)
โจ๊ะพรึมพรึม (2555)
สวรรค์ชั้น 7 (2556)
สวัสดีไทยแลนด์ (2557)
แผ่นดินพ่อ (2558)
เอกชัยยกทัพวัฒนธรรม (2559)
วันดวลฮา (2561)
25ปีศรีวิชัยโชว์ (2562)
มนต์รักบ้านนา เฮฮาบ้านทุ่ง (2565)
ร้องข้ามเวลา (2567)
คอนเสิร์ตหนังตะลุง

คอนเสิร์ตแบบบ้านๆ 90s
กรรมการ

เวทีไท ดาวรุ่งลูกทุ่งมหาวิทยาลัย ณ พระประแดงพลาซ่า (2551) ช่อง 5
ลูกทุ่งไอดอล ช่อง 7
ดวลเพลงดัง ทุกวันจันทร์และวันอังคาร เวลา 13.00-13.50 น. ทางช่อง 7 ร่วมกับ โน้ต เชิญยิ้ม, อาภาพร นครสวรรค์, ศิริพร อยู่ยอด, ฝน ธนสุนธร, เปาวลี พรพิมล, นงผณี มหาดไทย, ติ๊ก ชิโร่, ศรัณยู วินัยพานิช (2561-ปัจจุบัน)
พิธีกร

พ.ศ. 2558 งานวัดเฟสติวัล (มีมิติ/ช่อง 9) ทุกวันเสาร์ เวลา 16.30-17.30 น. เริ่มวันเสาร์ที่ 17 มกราคม 2558-30 เมษายน 2560 ร่วมกับ จิ้ม ชวนชื่น, ศกุนตลา เทียนไพโรจน์, แจ๊ส ชวนชื่น, พัสกร พลบูรณ์
พ.ศ. 2567 เปิดจอจ้อข่าว (ช่อง 7) ทุกวันเสาร์ และ วันอาทิตย์ เวลา 09.10-10.00 น. เริ่มวันเสาร์ที่ 3 กุมภาพันธ์ 2567 ร่วมกับ กมลาสน์ เอียดศรีชาย, จีรนันท์ เขตพงศ์, ภานุรัจน์ ศนีบุตร
ชีวิตส่วนตัว

เคยมีแฟนสาวนอกวงการ มีลูกสาวสองคน เกิดจากแฟนคนละคนกัน โดยไม่ได้จดทะเบียนกัน และในปัจจุบันเอกชัยมีบุตรบุญธรรมชื่อ ไพศาล ขุนหนู
รัชนี ศิระเลิศ

| รัชนี ศิระเลิศ |
| --- | --- |
เกิด: 7 ธันวาคม พ.ศ. 2505 (62 ปี) รัชนี ศิระเลิศ กรุงเทพมหานคร ประเทศไทย
อาชีพ: นักแสดง นางแบบ
ปีที่แสดง: พ.ศ. 2528–ปัจจุบัน
ผลงานเด่น: รตี - ปริศนา  จันทรทรา - ตุ๊กตาเริงระบำ  คุณหญิงนิ่ม - บุพเพสันนิวาส  ดาริกา - วิวาห์ฟ้าแล่บ
รัชนี ศิระเลิศ (เกิด 7 ธันวาคม พ.ศ. 2505) ชื่อเล่น แพร์  เป็นนางแบบและนักแสดงหญิงชาวไทย
ผลงาน > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2533 | ตะกายดาว ตอน สุดปลายดาว | ช่อง 9 |  | รับเชิญ |
| 2548 | มายาคาเฟ่ ตอน อ้วน | ช่อง 3 |  | รับเชิญ |